Oysterband

**Oysterband** (orixinalmente **The Oyster Band**) é unha banda británica de folk-rock e folk-punk formada en Canterbury en 1976.
dereita|miniatura|280x280px|Festival Blackship, 2014
## Traxectoria 
### Historia temperá 
A banda formouse en paralelo á Fiddler's Dram baixo o nome de "Oyster Ceilidh Band" e tocou ao principio só como banda de baile. O nome Oyster provén da primeira asociación do grupo coa cidade costeira de Whitstable, Kent, coñecida pola calidade das súas ostras. O seu álbum debut foi ''Jack's Alive* (1980) no selo discográfico Dingles. Os seguintes foron publicados no seu selo Pukka Music: *English Rock 'n' Roll: The Early Years 1800–1850* e *Lie Back and Think of England*, seguido de *Liberty Hall* e *20 Golden Tie-Slackeners.*

A aliñación da banda ía mudando neses álbums. A primeira formación era:

* Cathy Lesurf – voz;
* John Jones – melodeon, voz;
* Alan Prosser – guitarras, violín;
* Chris Taylor – guitarra, bouzouki, harmónica, mandola;
* Ian Telfer – violín, concertina inglesa, saxofón;
* Chris Wood – baixo;
* Will Ward – fagot, crumhorn (cromorno), teclados

Chris Wood deixou a banda para ir ao Canadá e foi substituído no baixo por Ian Kearey. Posteriormente, Cathy Lesurf marchou para unirse á Albion Band de Ashley Hutchings, e Will Ward tamén marchou cando gravaron *Lie Back and Think of England.* Logo engadiron a Russell Lax á batería. O álbum*Step Outside* mesturou cancións escritas por eles mesmos, moitas veces con temática política, con reelaboración de estándares tradicionais como "Hal-an-Tow".

### Historia máis recente 
dereita|miniatura|280x280px|Oysterband, Cropredy Festival, Oxfordshire, 12 de agosto de 2004
dereita|miniatura|280x280px|Sam Sweeney e Hannah James na English Folk Dance and Song Society

Despois do lanzamento de *Wide Blue Yonder* en 1987 Kearey deixou a banda, substituído por *Chopper* (Ray Cooper). Os álbums posteriores incluíron *Ride*, *Little Rock to Leipzig* e a colaboración de June Tabor *Freedom and Rain*. O batería Lee Partis substituíu a Russell Lax en 1992. En 1993 o álbum *Holy Bandits,* cunha canción adicada ao Camiño de Santiago *("The Road to Santiago")* impulsou a banda ao primeiro plano dunha escena folk-rock en expansión xunto con bandas como The Levellers.

Nesa década a banda adoptou unha postura máis abertamente política, gravando *The Shouting End of Life* e colaborando con Chumbawamba para gravar *"Farewell to the Crown"*, cara B do sinxelo Tubthumping. Pero os lanzamentos recentes *Deep Dark Ocean*, *Here I Stand*, *Rise Above* e *Meet You There'' fixeron que a banda volvese a un son máis suave e melódico, e nas recentes xiras baixo o lema 'The Big Session' colaboraron músicos emerxentes como Dan Donnelly, The Handsome Family, e xente veterana como June Tabor. James O'Grady (Uilleann, violín, frauta e voz) apareceu regularmente nos álbums e xiras da Oysters nos últimos anos. Tamén participaron John Jones, James O'Grady e Ian Telfer na voz e instrumentación.

En 2007, o batería Lee Partis deixou a banda para concentrarse no seu traballo como psicoterapeuta, asesorando en prisións, entrando Dilwyn Davies como substituto.

Despois do concerto do 30 aniversario, en 2009, a banda tomou un ano sabático durante o que John Jones e Chopper fixeron álbums en solitario.

A banda volveu ao estudo en 2011, formando equipo unha vez máis con June Tabor e lanzando *Ragged Kingdom* en setembro nun concerto con entradas esgotadas no Queen Elizabeth Hall de Londres. Al Scott produciu o álbum, alén de tocar o baixo e guitarra. En 2012, June Tabor e Oysterband gañaron a Mellor Canción Tradicional, Mellor Álbum e Mellor Grupo nos Premios Folk da BBC Radio 2 por *Ragged Kingdom*.

Ray Cooper deixou a banda en 2013 para seguir unha carreira en solitario e Adrian Oxaal, anteriormente da banda de rock James, asumiu o relevo, e Pete Flood, antes de Bellowhead, substituíu a Davies na batería.

### Aliñación actual 
* John Jones - melodeon, voz principal
* Alan Prosser - guitarras, voz
* Ian Telfer - violín, teclado, voz
* Sean Randle - batería, percusión, voz
* Al Scott : baixo, mandolina, voz
* Adrián Oxaal – violonchelo, guitarra eléctrica, voz

## Discografía 
dereita|miniatura|280x280px|Heather Gessey, Tyde
dereita|miniatura|280x280px|Oyster en Wickham
dereita|miniatura|280x280px|A Oyster ao vivo
[dereita|miniatura|280x280px|No 2014 en [Alemaña]]
### Álbums de estudio 
Como '''Fiddler's Dram'*

* *To See the Play* – 1978
* *Fiddler's Dram* – 1980

Como **Oyster Ceilidh Banda**

* *Jack's Alive* – 1980

Como **Oyster Band**

* *English Rock 'n' Roll: The Early Years 1800–1850* – 1982
* *Lie Back and Think of England* – 1983
* *20 Golden Tie-Slackeners* – 1984
* *Liberty Hall* – 1985
* *Step Outside* – 1986
* *Wide Blue Yonder* – 1987
* *Ride* – 1989
* *Love Vigilantes* – 1989 
* *Freedom and Rain* – 1990 (con June Tabor)

Como **Oysterband**

* *Deserters* – 1992
* *Holy Bandits* – 1993
* *Trawler* – 1994
* *The Shouting End of Life* – 1995
* *Deep Dark Ocean* – 1997
* *Here I Stand* – 1999
* *Rise Above* – 2002
* *25* – 2003
* *Meet You There* – 2007
* *The Oxford Girl and Other Stories* – 2008
* *Ragged Kingdom* – 2011 (colaboración con June Tabor)
* *Diamonds on the Water* – 2014

### Ao vivo 
* *Little Rock to Leipzig* – 1990 (parte en directo)
* *Alive and Shouting* – 1996
* *Alive and Acoustic* – 1998
* *25th Anniversary Concert – DVD* – 2004
* *Northern Light* – 2006
* *Fire and Fleet* – 2019 (con June Tabor, parte en directo)

### Álbums de recompilación 
"The Road to Santiago" e "Bells Of Rhymney" da Oysterband foron incluídas no primeiro e no segundo álbum dobre recompilatorio *Gaitas, violines y otras hierbas* (DRO, 1992, 1993), no que participaron grupos galegos como Os Diplomáticos e Na Lúa, alén doutros grupos de éxito internacional como The Dubliners, Loreena McKennitt, The Pogues, Celtas Cortos, The Chieftains con Van Morrison, Clannad, Gwendal ou Alan Stivell. Entre 1994 e 2016 participaron noutros álbums colectivos. 
* *Gaitas, Violines y otras hierbas* – 1992 (con *"Bells of Rhymney"*)
* *Gaitas, Violines y otras hierbas* – 1993 (con *"The Road to Santiago"*)
* *The Rough Guide to World Music'' – 1994 (coa música "When I'm Up I Can't Get Down")
* *The Rough Guide to English Roots Music* – 1998 (coa peza "Sail on By")
* *Pearls from the Oysters* – 1998 (con *Step Outside*, *Wide Blue Yonder*, *Ride* e *Little Rock to Leipzig*)
* *Granite Years (The Best of Oysterband 1986–1997)* – 2000, dobre álbum
* *This House Will Stand (The Best Of Oysterband 1998–2015)* – 2016, dobre álbum con "The Work Of My Own Two Hands" máis versións alternativas.

## Notas 
## Véxase tamén 
### Ligazóns externas 
* Sitio web oficial
*Canle oficial de Youtube da Oysterband